
RAPORT COMUN
asupra propunerii legislative pentru modificarea Legii nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din 

domeniile agriculturii, silviculturii şi industriei alimentare
(Pl.x678/2015)

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru învăţământ ştiinţă, tineret şi sport  au fost sesizate spre dezbatere în fond cu propunerea legislativă pentru modificarea Legii nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, transmisă cu adresa nr.Pl.x 678 din              19 octombrie 2015 şi înregistrată sub nr.4c-4/498/30.10.2015, respectiv                      4c-9/237/30.10.2015. 

Conform dispoziţiilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul României, în calitate de primă Cameră sesizată, a respins propunerea legislativă în şedinţa din 14 octombrie 2015.

La întocmirea raportului comun Comisiile au analizat avizul negativ al Consiliului Legislativ transmis cu nr.725/07.07.2015 şi avizul negativ  transmis de Comisia juridică, de disciplină şi imunităţi cu nr. Pl.x678/03.11.2014.
Propunerea legislativă are ca obiect de reglementare modificarea Legii nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare, în sensul exceptării de la prevederile art.6 alin.(4) din lege a unor construcţii „ocupate” de Institutul Naţional de Cercetare–Dezvoltare pentru Pedagogie, Agrochimie şi Protecţia Mediului – ICPA Bucureşti, precum şi a unui teren care să se atribuie „în folosinţă veşnică gratuită” acestui institut.  
În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a examinat  propunerea legislativă sus menţionată în şedinţa din       8 decembrie 2015 iar Comisia pentru învăţământ, ştiinţă, tineret şi sport a examinat propunerea legislativă în şedinţa din 27 octombrie 2015.
La lucrările Comisiei pentru agricultură au fost prezenţi 33 deputaţi, din totalul de 35 membri ai comisiei iar la lucrările Comisiei pentru învăţământ, ştiinţă, tineret şi sport au fost prezenţi 19 deputaţi din totalul de 26 membri ai comisiei.
În urma dezbaterilor membrii Comisiei pentru agricultură, în unanimitate de voturi, iar membrii Comisiei pentru învăţământ, ştiinţă, tineret şi sport cu majoritate de voturi (17 voturi pentru şi 2 abţineri), au hotărât sa supună spre dezbatere si adoptare plenului Camerei Deputaţilor, raportul de respingere a  propunerii legislative pentru modificarea Legii nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare din următoarele considerente:
· În conformitate cu prevederile alin.(4) al art.6 din Legea nr.45/2009, clădirea administrativă, laboratoarele şi garajul din Bd. Mărăşti, nr.61, sector 1, Bucureşti, împreună cu terenul aferent, care au aparţinut cu titlu de proprietate Institutului de Cercetări Agricole al României, se restituie în proprietatea Academiei de Ştiinţe Agricole şi Silvice „Gheorghe Ionescu-Şişeşti”. Totodată, Institutul de Cercetări Agricole al României este o instituţie distinctă de ICPA Bucureşti. În măsura în care, aşa cum susţine iniţiatorul, construcţiile şi terenul administrate de ICPA Bucureşti, aflate în domeniul public al statului, au fost trecute în proprietatea ASAS în baza art.6 alin.(4), acest lucru nu reiese din dispoziţia în cauză şi nici din Hotărârea Guvernului nr.1375/2004;
· Prin abrogarea art.3 alin.(2) se înlătură temeiul juridic al trecerii în proprietatea ASAS a tuturor imobilelor prevăzute la art.6 alin.(4), deci şi a acelora care, potrivit textului iniţiativei, „se restituie” ASAS, în proprietate;
· Textul iniţiativei legislative nu respectă normele de tehnică legislativă prevăzute la art.8 alin.(4) din Legea nr.24/2000, republicată, cu modificările şi completările ulterioare, referitoare la stilul juridic, precizia şi claritatea dispoziţiilor propuse
În raport de obiectul şi conţinutul reglementării propunerea legislativă face parte din categoria legilor ordinare, potrivit prevederilor art.73 din Constituţia României, republicată.
          PREŞEDINTE,
                                              PREŞEDINTE,
              

        Nini SĂPUNARU
                                     Adrian Nicolae DIACONU

                       
                   SECRETAR,                                                           SECRETAR,
                  Costel ŞOPTICĂ                                                  Victor CRISTEA
           Şef serviciu: Anton Păştinaru 

